5.9.2023
SK
Úradný vestník Európskej únie
C 315/5
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.11250 – RELIANCE / BROOKFIELD / DIGITAL REALTY / JV) (Text s významom pre EHP) (2023/C 315/05)
1.
Komisii bolo 28. augusta 2023 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Reliance Industries Limited („Reliance“, India), — Project Holdings Three (DIFC) Limited, v konečnom dôsledku pod kontrolou spoločnosti Brookfield Corporation („Brookfield“, Kanada), — Digital India, LLC, v konečnom dôsledku pod kontrolou spoločnosti Digital Realty Trust, Inc. („Digital Realty“, Spojené štáty), — Mercury Holdings SG Pte. Ltd.
(Singapur) a jej dcérske spoločnosti BAM DLR Data Centre Services Private Limited, BAM DLR Mumbai Private Limited, BAM DLR Chennai Private Limited, BAM DLR Network Services Private Limited a BAM DLR Kolkata Private Limited (spoločný podnik, India).
Podniky Reliance, Brookfield a Digitial Realty získajú v zmysle článku 3 ods.
1 písm.
b) a článku 3 ods.
4 nariadenia o fúziách spoločnú kontrolu nad spoločným podnikom.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Reliance je súkromná indická spoločnosť s podnikateľskou činnosťou v celom rade sektorov vrátane energetiky, petrochemických výrobkov, zemného plynu, maloobchodu, médií a zábavy, digitálnych služieb a textilu. — Brookfield poskytuje služby správy aktív zamerané na nehnuteľnosti, infraštruktúru, energiu z obnoviteľných zdrojov a súkromný kapitál. — Digital Realty je realitný investičný trust, ktorý vlastní, nadobúda, rozvíja a prevádzkuje dátové centrá.
3.
Predmetom činnosti spoločného podniku bude nadobúdanie, rozvoj a prevádzka zariadení dátových centier v Indii.
4.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
(1) Ú. v.
EÚ L 24, 29.1.2004, s. 1 („nariadenie o fúziách“).